MKATABA WA UNUNUZI WA PAMBA

KATIKA HALMASHAURI YA WILAYA YA GEITA

MSIMU WA 2007 – 2008.

Makubaliano haya yanafanyika leo tarehe …… Mwezi wa ………, 2007

KATI YA

Halmashauri ya Wilaya ya Geita ya S. L.P 139 GEITA ambayo katika Mkataba huu itajulikana kama SERIKALI kwa upande mmoja)    

NA

Kampuni ya…………………………….. ya S.L.P…………., …………………… ambayo katika mkataba huu itajulikana kama (MNUNUZI WA PAMBA-MBEGU) neno ambalo litamjumuisha yeye, warithi wake na wote watakaodai haki kutokana na mkataba huu (kwa upande mwingine).

KWA KUWA SERIKALI ndiye Mwidhinishaji wa Vibari halali vya ununuzi wa Pamba-mbegu Wilayani Geita kwa yeyote anayejihusisha na biashara ya ununuzi wa zao la pamba kutoka kwa mkulima yeyote ndani ya Wilaya hii.
NA

KWA KUWA MNUNUZI WA PAMBA-MBEGU ameomba kununua pamba mbegu wilayani Geita na amehiari kufuata na kutekeleza taratibu na kanuni zote zilizowekwa na Serikali katika ununuzi wa zao hilo.

NA
KWA KUWA SERIKALI ambayo ni Mwidhinishaji wa ununuzi wa pamba-mbegu imekubali MNUNUZI WA PAMBA-MBEGU anunue Pamba-mbegu Wilayani Geita.
SASA IKUBALIKE KAMA IFUATAVYO.

1. KWAMBA, Mnunuzi wa pamba-mbegu atapaswa kuwa na leseni ya biashara  itolewayo na Afisa Biashara wa Wilaya na leseni ya  kununulia pamba-mbegu itolewayo na Bodi ya pamba,na aziwasilishe kwa uongozi wa Serikali.
2. KWAMBA, Mnunuzi wa pamba ataidhinishwa kununua pamba Wilayani kwa kupewa kibali cha ununuzi wa pamba na Mkuu wa Wilaya.
3. KWAMBA,kabla ya kuanza ununuzi wa Pamba mbegu, mnunuzi wa Pamba mbegu atapaswa kuripoti katika ofisi ya kijiji na kuonyesha  kibali cha ununuzi kwa Afisa Mtendaji wa Kijiji.
4. KWAMBA,ununuzi wa pamba mbegu utafanyika kwenye vituo vya ununuzi vilivyoidhishwa na mamlaka husika tu.
5. KWAMBA,Mnunuzi wa pamba mbegu haruhusiwi kutumia wakala kununua pamba.Ununuzi wa pamba mbegu utafanywa na mnunuzi mwenywe,kwa kutumia watumishi wa kampuni iliyopewa kibali cha kununua pamba mbegu na wawe na vitambulisho vya kampuni husika.

6. KWAMBA,Mnunuzi wa pamba mbegu ni lazima azingatie kwa makini kununua pamba mbegu kwa kuzingatia madaraja yaliyowekwa yaani “A” (Safi) na “B” (Fifi),pia ununuzi uzingatie taratibu za utunzaji,ukusanyaji na usafirishaji wa pamba mbegu (mfano kutotumia mifuko ya sandarusi)
7. KWAMBA,Mnunuzi wa pamba mbegu ni sharti ahakikishe kuwa mizani yake inayotumika katika shughuli za ununuzi wa pamba mbegu imekaguliwa na kuthibibitishwa na mamlaka husika.Mnunuzi atawajibika kufidia upungufu wa kilo za pamba mbegu utakaobainika kuwa umetokana na mizani kuharibiwa kwa lengo la kumpunja mkulima,kwa kuzingatia takwimu za pamba aliyoinunua tangu mwanzo wa msimu.

8. KWAMBA,ununuzi wa Pamba utafanyika mchana kuanzia sa 2.00 Asubuhi hadi saa 12.00 Jioni,na usafishariji utafanyika kuanzia saa 12.00 Asubuhi hadi saa 12.00 Jioni.
9. KWAMBA, Mnunuzi wa pamba-mbegu atatakiwa kununua pamba-mbegu toka kwa wakulima kwa kulipa fedha taslimu siku ya ununuzi.
10. KWAMBA, Mnunuzi wa pamba atahakikisha anatoa stakabadhi za ununuzi wa Pamba mbegu zenye jina na nembo ya Kampuni yake kwa mkulima atakayeuza Pamba mbegu kwake. Stakabadhi hizo zionyeshe kiasi cha malipo Kwa tarakimu na kwa maneno.
11. KWAMBA, Mnunuzi wa pamba-mbegu atahakikisha anamjazia kila mkulima amana zake halali kwenye Pass-book mara anapouza Pamba yake,na atahakikisha pass-book hazigushiwi kwa kutoa risiti hewa.Endapo itagundulika kuwa takwimu katika pass-book zimegushiwa,mnunuzi atawajibika kulipa ushuru kwa uzito uliogushiwa.
12. KWAMBA,Mnunuzi wa pamba mbegu atahakikisha anaruhusu  ukaguzi wa usafi na  ubora  wa Pamba mbegu katika maghala  utakaofanywa na wakaguzi wa bodi ya pamba na Wataalamu wa Kilimo.
13. KWAMBA, Mnunuzi wa pamba atawajibika kuilipa Halmashauri ya Wilaya ushuru wa pamba (Produce cess) ambao utakuwa ni 5% ya bei ya kununulia.
14. KWAMBA, Mnunuzi wa pamba atapaswa kuwasilisha Hundi ya malipo ya ushuru wa Halmashauri wiki tatu tangu alipoanza ununuzi wa pamba na kila baada ya wiki ya tatu ya kila mwezi.
15. KWAMBA, Mnunuzi wa pamba-mbegu atatakiwa kutoa takwimu sahihi za Pamba iliyonunuliwa na kusafishirishwa katika vituo vyake na vinu vyake vya kuchambulia pamba pindi zitakapohitajika.
16. KWAMBA, Mnunuzi wa pamba atatakiwa kuwasilisha taarifa za ununuzi wa Pamba kwa Mkuu wa Wilaya kila wiki.Nakala za taarifa hizo zinukuliwe kwa Mkurugenzi Mtendaji wa Halmashauri ya Wilaya na Afisa Ushirika wa Wilaya.
17. KWAMBA Hairuhusiwi kutumia “Wamachinga “katika biashara ya ununuzi wa Pamba.
18. KWAMBA,Mnunuzi wa pamba mbegu anawajibu wa kuwasiliana na vyombo vya dola wakati wa kusafirisha fedha.

19. KWAMBA,Mnunuzi wa pamba mbegu aandae mpngo madhubuti wa kuendeleza zao la pamba kwa msimu wa kilimo ujao.Mpango huo utatumika kama kigezo kimojawapo wakati wa kujadili na kupitisha makampuni.

20. KWAMBA,Mnunuzi atakaposhindwa kutekeleza masharti yaliyoorodheshwa hapo juu atanyang’anywa fursa ya kununua pamba na SERIKALI na kuchukuliwa hatua za kisheria.
KWA USHUHUDA wa pande zote mbili makubaliano haya yatatekelezwa kwa kuzingatia sheria kuanzia leo na tarehe kama inavyoonekana hapo juu.

Umesainiwa na kuwekwa muhuri na kutolewa leo hii tarehe…………………………………………..

KWA AJILI NA KWA NIABA YA HALMASHAURI YA WILAYA YA GEITA:

1. Jina:
……………………………………….

    Cheo
MWENYEKITI HALMASHAURI YA (W)
   Sahihi
………………………………………………..

2. Jina:
……………………………………….

   Cheo
MKURUGENZI MTENDAJI (H/W)
   Sahihi
………………………………………………..

KWA AJILI NA KWA NIABA YA MNUNUZI WA PAMBA:

Jina
……………………………………………

Cheo:
……………………………………………

Sahihi:
……………………………………………

Na kushuhudiwa na:

Jina:
……………………………………………

Sahihi:
……………………………………………

Cheo:
……………………………………………

Mbele yangu leo…………………………………..

Jina:
……………………………………………

Cheo: MWANASHERIA  HALMASHAURI (W)
Sahihi:………………………………………………..

